ปากว่าตาขยิบ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 15 มิ.ย. 2553
15 มิ.ย. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 15 มิ.ย. 2553 
...ตลาดหุ้นวันที่ 14 มิ.ย. ปรับตัวขึ้นอยู่ในทิศทางเดียวกับตลาดหุ้นเอเชีย หุ้นกลุ่มหลักๆ มากันหมด ทั้งแบงก์ สื่อสาร พลังงาน ทำดัชนีขึ้นปิด 781.13 จุด เพิ่มขึ้น 11.58 จุด หรือ 1.50% มูลค่าซื้อขาย 26,979 ล้านบาท 
...ต่างชาติขาย 1,257 ล้านบาท สถาบัน-รายย่อยช่วยกันซื้อ 
...หุ้นไทยคม (THCOM) ทั้งราคาและวอลุมซื้อขายโดดเด่น ข่าวรัฐบาลคิดจะซื้อไทยคมคืนจากเทมาเซก ปั่นราคาได้ทีเดียวทั้ง THCOM และชิน คอร์ปอเรชั่น (SHIN) ในฐานะผู้ถือหุ้นใหญ่ 41%
...ดูราคาเสนอซื้อไทยคม 1,000 ล้านบาท แล้วจะเป็นไปได้ยังไง มูลค่าจริงๆ แล้วไม่มากกว่านั้นหรือ??? และเทมาเซกคงไม่สนใจขายแค่ 1,000 ล้านบาท 
...ปัญหาหุ้นเสริมสุข (SSC) ไม่จบ ตอนนี้ไม่รู้ใครแย่งเก็บหุ้นบนกระดานราคาวิ่งได้วิ่งดี ที่สำคัญกลุ่ม “บุลสุข” และ “โอสถานุเคราะห์” เห็นว่าราคาที่ สตราทีจิค ตัวแทนของกลุ่มเป๊ปซี่ ตั้งโต๊ะรับซื้อรายย่อย 29 บาท ไม่เหมาะสม ไม่ยุติธรรมเท่ากับที่ บล.ซีไอเอ็มบี ที่ปรึกษาการเงินศึกษามา แต่ทำมั้ย !! ทั้ง 2 กลุ่มนี้ถึงบิ๊กล็อตซื้อกันเอง 29 บาท พิลึก !! ไม่เข้าจายจิงๆ ดิ เข้าสุภาษิต ปากว่าตาขยิบ 
...มองได้อย่างเดียวเรื่องระหว่าง “กลุ่มบุลสุข” กับ “เป๊ปซี่” เป็นการแย่งหุ้นของ 2 กลุ่มนี้ ทางที่ดีกลุ่มบุลสุข น่าจะตั้งโต๊ะรับซื้อแข่ง อย่างเป็นทางการ ไม่ใช่ซุ่มทำบิ๊กล็อตกันเอง หักหน้า สตราทีจิค 
...ตั้งแต่วันที่ 16 มิ.ย.นี้เป็นต้นไป ธุรกรรมต่างๆ ของตลาดหลักทรัพย์ สามารถติดต่อไปตามปกติที่ทำการตลาดหลักทรัพย์ คลองเตยเหมือนเดิมแล้วจ๊ะ